**Тақырыбы:** «Қазақтың ұлттық ою-өрнектері»

**Мақсаты:** Балаларды ою-өрнек түрлерімен таныстыру, есте сақтау қабілеттерін шындау, ой-өрісін, сөз байлығын, тілін дамыту, қазақ тілінде айтылатын ою-өрнектердің түрлерін жаттатқызу. Қазақ халқының асыл мұраларын, салт-дәстүрлерін, өнерін құрметтеуге, ұйымшылдыққа, еңбексүйгіштікке тәрбиелеу.

**Құрал-жабдықтар:** суреттер, тақта, үлестірмелі материалдар, көрме.

**Сөздік жұмысы:**ою-өрнек, қошқар мүйіз, сынық мүйіз, итқұйрық, қос дөңгелек, ботакөз, таңдай.

**Полилингвалды компонент:**ою-өрнек – орнамент - .

**Әдіс-тәсілдер:**әңгімелеу, түсіндіру, дидактикалық ойын, сұрақ-жауап.

**Сабақ барысы:**

**І. Ұйымдастыру кезеңі:**

**Шаттық шеңбер:**

Алақанды ашайық,

Күннің көзін жасайық.

Таза ауаға қол сермеп,

Жүрек жылуын жасайық.

Меірімділік шоған біз,

Қонақтарға шашайық.

**Педагог:** -Жарайсыңдар, балалар! Орындарына отырыңдар.

**ІІ. Негізгі бөлім:**

**Педагог:** -Балалар, айтыңдаршы, біз қай елде тұрамыз?

-Қазақстанда қандай ұлттар тұрады?

-Қазақстан еліндегі ұлттар қалай тұрады?

-Әр ұлттың өз мәдениеті мен салт-дәстүрі бар. Бүгін біз қазақтың ұлттық ою-өрнектер түрлерімен танысамыз. Ою-өрнектер латынның орнамент – әсемдеу, сәндеу деген сөзінен шыққан. Қазақтың ою-өрнектерінің түрлері де, атаулары да көп, 360-қа тарта түрлері бар. Ою-өрнек өнері ғасырлар бойы қазақ халқының бейнелеу өнерінің жеке түрі болып келеді. Үй ішінің тұрмысына қажетті заттарды, ұлттық киімдерді, бұйымдарды әшекейлеу үшін қолданған. Ою-өрнектерді – жануарлар, өсімдіктер, геометриялық пішіндерге ұқсап келеді. Бүгін біз ою-өрнектің осындай түрлерін өтеміз: «Қошқар мүйіз», «Сынық мүйіз», «Итқұйрық», «Ботакөз», «Таңдай», «Қос дөңгелек». Осы ою-өрнектермен біз бүгін жұмыс істейміз.

**«Суреттерді екі топқа бөл» дидактикалық ойын.**

**Ойын шарты:** Балалар суреттерге қарап, ою-өрнегі бар және ою-өрнегі жоө суреттерді бөліп, қалташаларға салады.

**Сергіту сәті:**

Бас бармақты бассам егер,

«Ботакөз» боп шығады.

Алақанды ашсам егер,

«Бестаңба боп шығады.

Егер жұмсам алақанды,

«Тарақ» оюы шығады.

Оюларды білетін,

Біз ақылды баламыз.

**«Кесенің оюын тап» дидактикалық ойын.**

**Ойынның шарты:** Балалар берілген ою-өрнегі бар кеселерге түріне және түсіне ұқсас ою-өрнектерді табады.

**Педагог:**Келесі ойынды біз үстелдің басында ойнаймыз.

**«Кілемшені ою-өрнекпен безендір» дидактикалық ойыны.**

**Ойынның шарты:** Балалар суретке қарап немесе өз ойымен, кілемшені ою-өрнектермен безендіреді.

**ІІІ. Қорытынды:**

Педагог: -Балалар, біз бүгін сендермен не туралы өттік?

-Қандай ою-өрнектер естеріңде бар?

-Бүгінгі сабақта қандай ойындар ұнады?

-Балалар, бүгін сабақта қатысқандарын үшін мен сендерге сыйлық жасап әкелдім, бояу-кітапшалары. Бұл бояу-кітапшасында, ою-өрнектер салынған, оны бояп, атауы жаттауға болады. Және де сандық, кілемше, киім-кешек, ыдыс-аяқта ою-өрнегі бар суреттер де бар. Рахмет сендерге балалар. Сау болыңдар!